ASK ดีด 5% ลุ้นกำไรปี 64-65 โตเฉลี่ย 35% รับสินเชื่อ-รายได้ประกันหนุน โบรกฯชูเป้า 55 บ.
ASK เด้ง 5% ลุ้นกำไรปี 64-65 เติบโตเฉลี่ย 35% รับยอดสินเชื่อรถบรรทุกที่แข็งแกร่ง ผสานรายได้จากประกันที่ดี โบรกฯเคาะเป้า 55 บ.
10 ม.ค. 2565

ผู้สื่อข่าวรายงานว่าวันนี้ (10 ม.ค. 2565) ราคาหุ้นบริษัท เอเซียเสริมกิจลีสซิ่ง จำกัด (มหาชน) หรือ ASK ณ เวลา 11:19 น. อยู่ที่ระดับ 44.50 บาท เพิ่มขึ้น 2.00 บาท หรือ 4.71% โดยทำจุดสูงสุดที่ 45.00 บาท และทำจุดต่ำสุดที่ 43.75 บาท ด้วยมูลค่าการซื้อขาย 124.77 ล้านบาท

บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (30 ธ.ค.2564) โดยคาดกำไรปี 2564 – 2565 เติบโตโดดเด่นเฉลี่ย 35% จากงวดเดียวกันของปีก่อน จากยอดสินเชื่อรถบรรทุกที่แข็งแกร่ง ผสานรายได้จากประกันที่ดี เพิ่มขึ้น 69% จากงวดเดียวกันของปีก่อน คาด Cost to income ratio ปี 2564 – 2565 ลดลงสู่ระดับ 29 – 32% จากปี 2563 ที่ 37% นอกจากนี้คุณภาพสินทรัพย์อยู่ในเกณฑ์ดี และมี Valuation ถูกสุดในกลุ่ม แนะนำราคาเป้าหมาย 55 บาท